Is-settur tal-kultura qed ibati minħabba l-miżuri ta' konfinament imposti madwar l-UE biex irażżnu t-tixrid tal-coronavirus. Membri tal-PE ssottolinjaw il-karattru speċjali tas-settur kreattiv u d-diffikultajiet li l-artisti qed iħabbtu wiċċhom magħhom, u talbu li l-UE ssostni s-settur f' riżoluzzjoni adottata fis-17 ta' April. Il-pandemija affettwat lil kulħadd, u huma ħafna s-setturi tal-ekonomija li qed ibatu bħalissa, iżda s-settur tal-kultura huwa fost dawk li ntlaqtu l-aktar. Kunċerti u rappreżentazzjonijiet madwar l-Ewropa ġew ikkanċellati, festivals, konferenzi u wirjiet ġew posposti, mużewijiet, teatri taċ-ċinema u tal-palk ingħalqu, produzzjonijiet ta' films u ta' programmi tat-televiżjoni huma sospiżi. Dan kollu jfisser li l-artisti ma jistgħux jaqilgħu l-għajxien tagħhom. Ħafna Stati Membri introduċew miżuri maħsuba speċifikament biex jgħinu lil dawk li jaħdmu fis-settur tal-kultura, u l-Ministri tal-Kultura tal-Ewropa ddiskutew il-miżuri ta' sostenn għas-settur kreattiv u tal-kultura tul il-kriżi tal-coronavirus f'laqgħa li saret fit-8 ta' April 2020. L-UE qed tagħmel tagħha biex tipproteġi l-impjiegi , iżda l-ispeċifiċità tas-settur kulturali tagħmilha aktar diffiċli għal min jaħdem fih biex jikkwalifika għas-sostenn – is-settur iħaddan ħafna artisti individwali, negozji żgħar u organizzazzjonijiet bla skop ta' qligħ. Huwa għalhekk li l-Kumitat għall-Kultura tal-Parlament irid li l-UE tistabbilixxi għajnuna speċifika biex tgħin lis-settur jissopravvivi l-kriżi. F'ittra lill-Kummissarju għas-Suq Intern, Thierry Breton, u lill-Kummisarju għall-Innovazzjoni, ir-Riċerka, il-Kultura, l-edukazzjoni u ż-Żgħażagħ, Mariya Gabriel, il-MPE ssuġġerew li: l-artisti, li jista' jkun li ma jikkwalifikawx għal skemi ta' appoġġ nazzjonali, jingħataw sostenn permezz tal- programm Ewropa Kreattiva jiġi żgurat li l-fondi tal-UE jaslu għand is-settur billi l-finanzjament għal Ewropa Kreattiva jiżdied jinħoloq strument finanzjarju fi ħdan il-Fond Ewropew tal-Investiment biex jgħaddi l-finanzjament lis-settur. Għandhom isiru aktar sforzi fil-livell tal-UE biex il-ħaddiema tas-settur tal-kultura jingħataw sostenn imfassal apposta għalihom sa ma kollox jerġa' lura għan-normal, fil-fehma tal-President tal-Kumitat għall-Kultura tal-PE Sabine Verheyer (PPE, DE). Aqra aktar dwar l-azzjonijiet li l-UE biex ħadet biex tindirizza l-pandemija tal-coronavirus. Aktar informazzjoni Il-fondi tal-UE jridu jilħqu s-settur kreattiva u tal-midja, jgħidu l-MPE L-impatt tal-COVID-19 fuq il-kultura: fondi ġodda jridu jilħqu s-setturi kreattivi minnufih Sostenn għall-istudenti u l-industrija kreattiva biex jiġu mmitigati l-effetti tal-ġlieda kontra l-COVID-19 Facebook Live mal-President tal-Kumitat għall-Kultura u l-Edukazzjoni Sabine Verheyen Il-Coronavirus: kif jaffettwa l-Programm Ewropa Kreattiva Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF